**Ministru kabineta noteikumu projekta**

**“Grozījumi Ministru kabineta 2016. gada 30. augusta noteikumos Nr.589 “Darbības programmas “Izaugsme un nodarbinātība” 8.3.2. specifiskā atbalsta mērķa “Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.2. pasākuma “Atbalsts izglītojamo individuālo kompetenču attīstībai” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016. gada 30. augusta noteikumos Nr.589 “Darbības programmas “Izaugsme un nodarbinātība” 8.3.2. specifiskā atbalsta mērķa “Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.2. pasākuma “Atbalsts izglītojamo individuālo kompetenču attīstībai” īstenošanas noteikumi”” (turpmāk – noteikumu projekts) izstrādāts pēc Izglītības un zinātnes ministrijas iniciatīvas, pamatojoties uz Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 20.panta 6. un 13.punktā ietverto deleģējumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 30. augusta noteikumi Nr. 589 “Darbības programmas “Izaugsme un nodarbinātība” 8.3.2. specifiskā atbalsta mērķa “Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.2. pasākuma “Atbalsts izglītojamo individuālo kompetenču attīstībai” īstenošanas noteikumi” (turpmāk – MK noteikumi) nosaka kārtību, kādā īstenot Eiropas Sociālā fonda projektu (turpmāk – projekts). Saskaņā ar MK noteikumiem projektu īsteno Valsts izglītības satura centrs sadarbībā ar pašvaldībām kā vispārējās izglītības iestāžu dibinātajiem, paredzot, ka projekta ietvaros vispārējās izglītības iestādēs tiek ieviesta individuāla pieeja izglītojamo individuālo kompetenču attīstībai.Lai sasniegtu MK noteikumu 2.punktā minēto 8.3.2.2.pasākuma “Atbalsts izglītojamo individuālo kompetenču attīstībai” (turpmāk – 8.3.2.2.pasākums) mērķi – nodrošināt izglītības pakalpojuma daudzveidību, uzlabojot izglītojamo kompetences un mācību sasniegumus, projekta ietvaros paredzēta pedagogu un pedagoģiskā atbalsta personāla iesaiste papildus viņu tiešajiem darba pienākumiem vispārējās izglītības iestādēs. Saskaņā ar vadošās iestādes vadlīniju Nr.2.1. “Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā” (turpmāk – vadlīnijas) nosacījumiem MK noteikumu 28.1.apakšpunkts un 31.punkts paredz, ka projekta īstenošanas personālu iesaista un tā atlīdzības izmaksas no tiešajām projekta izmaksām sedz, ja darbinieks projektā ir nodarbināts vismaz 30 procentu apmērā no kopējā darba laika. Ņemot vērā, ka projektā iesaistāmie pedagogi un pedagoģiskais atbalsta personāls ir nodarbināti vispārējās izglītības iestādēs, kā arī papildus ir plānota to iesaiste 8.3.4.specifiskajā atbalsta mērķa “Samazināt priekšlaicīgu mācību pārtraukšanu, īstenojot preventīvus un intervences pasākumus” (turpmāk – 8.3.4.SAM) ietvaros, lielākajā daļā pašvaldību pedagogu un pedagoģiskā atbalsta personāla noslodze vismaz 30 procentu apmērā projektā nav iespējama. Lai noslēgtu sadarbības līgumus ar pašvaldībām un uzsāktu atbalsta sniegšanu vispārējās izglītības iestāžu izglītojamajiem 2017./2018.mācību gadā, noteikumu projekts paredz, ka projekta īstenošanas personālu var iesaistīt:1) uz normālo vai nepilnu darba laiku vai daļlaiku ne mazāk kā 30 procentu apmērā no normālā darba laika, tiešajās attiecināmajās personāla izmaksās iekļaujot darbinieka algu ar nodokļiem, normatīvajos aktos noteiktās piemaksas un sociālo garantiju izmaksas atbilstoši vadlīnijām;2) uz daļlaiku mazāk nekā 30 procentu apmēra no normālā darba laika,  atlīdzības izmaksas veicot saskaņā ar sadarbības partnera personāla atalgojuma politikā noteikto stundas atlīdzības likmi, ņemot vērā projektā nostrādāto stundu skaitu, tiešajās attiecināmajās personāla izmaksās iekļaujot darbinieka algu ar nodokļiem bez normatīvajos aktos noteiktajām piemaksām un citām sociālo garantiju izmaksām. Minētās sociālo garantiju izmaksas un piemaksas, ja tādas ir paredzētas pašvaldībā, sedzamas no projekta netiešajām izmaksām vai pašvaldības līdzekļiem, nodrošinot vienlīdzīgu atalgojuma politiku visiem pašvaldībā nodarbinātajiem pedagogiem.Vienlaikus noteikumu projekts paredz, ka minētie nosacījumi par pedagogu un pedagoģiskā atbalsta personāla iesaisti un noslodzi projektā ir piemērojami, līdz tiks izstrādāta un saskaņota vienas vienības izmaksu metodika stundas likmes noteikšanai 8.3.2.2.pasākumā un 8.3.4.SAM, nodrošinot vienotu pieeju projektos iesaistīto speciālistu atlīdzībai un izglītojamo atbalstam neatkarīgi no pašvaldības ietvaros piemērotās atlīdzības politikas. Ņemot vērā, ka vienas vienības izmaksu metodiku plānots izstrādāt, pamatojoties uz rīkojuma “Par pedagogu darba samaksas pieauguma grafiku laika periodam no 2018.gada 1.septembra līdz 2022.gada 31.decembrim” projektu, tās tālāka virzība iespējama pēc minētā rīkojuma apstiprināšanas Ministru kabinetā. Vienas vienības izmaksu metodika plānota pedagogu, pedagogu palīgu, speciālo pedagogu, psihologu un logopēdu stundas likmes noteikšanai. MK noteikumu 24.2.apakšpunktā minēto surdotulku un asistentu stundas likmi nav plānots ietvert vienas vienības izmaksu metodikā, ņemot vērā, ka to plānots izstrādāt, pamatojoties uz Ministru kabineta 2011.gada 10.maija noteikumiem Nr.354 “Noteikumi par pedagogu profesiju un amatu sarakstu”, Ministru kabineta 2016.gada 5.jūlija noteikumiem Nr.445 “Pedagogu darba samaksas noteikumi un Ministru kabinetā iesniegto rīkojuma projektu “Par pedagogu darba samaksas pieauguma grafiku laika periodam no 2018.gada 1.septembra līdz 2022.gada 31.decembrim”, kur nav iekļauti surdotulki un asistenti. Vienlaikus šo amatu iesaiste nav plānota tik lielā apmērā, kā Ministru kabineta 2011.gada 10.maija noteikumos Nr.354 “Noteikumi par pedagogu profesiju un amatu sarakstu” minēto pedagogu iesaiste.Papildus MK noteikumu 18.punkts noteic, ka projekta sadarbības partneris projekta īstenošanai izstrādā izglītojamo individuālo kompetenču atbalsta pasākumu plānu (turpmāk – plāns) vismaz divu gadu periodam. Vienlaikus MK noteikumu 33.punkts paredz, ka projektu īsteno līdz 2020.gada 31.decembrim. Ņemot vērā, ka projekta īstenošana tika uzsākta 2017.gada 1.janvārī un augstāk minēto iemeslu dēļ sadarbības līgumu slēgšana ar pašvaldībām ir aizkavējusies, noteikumu projekts paredz, ka projektu var īstenot līdz 2021.gada 31.augustam. Ņemot vērā, ka Eiropas Savienības struktūrfondu un Kohēzijas fonda 2014. – 2020.gada plānošanas periodā Eiropas Sociālā fonda ietvaros tiek īstenoti vairāki projekti, kuros pašvaldības ir iesaistītas kā sadarbības partneri (8.3.2.2.pasākums, 8.3.4.SAM, 8.3.5.specifiskais atbalsta mērķis “Uzlabot pieeju karjeras atbalstam izglītojamajiem vispārējās un profesionālās izglītības iestādēs”), uzsākot sarunas ar pašvaldībām 8.3.2.2.pasākumā, tika konstatētas problēmas ar pedagogu iesaisti vairākos projektos vienlaicīgi, ievērojot MK noteikumos noteiktos nosacījumus projekta īstenošanas personāla iesaistei. Tā kā 8.3.2.2.pasākuma un 8.3.4.SAM īstenošana pilnā apmērā tiks uzsākta 2017./2018.mācību gada ietvaros, noteikumu projekts paredz projekta īstenošanas termiņa pagarināšanu, lai īstenotu divus plānu īstenošanas termiņus – no 2017.gada 1.septembra līdz 2019.gada 31.augustam un no 2019.gada 1.septembra līdz 2021.gada 31.augustam. Projekta īstenošanas termiņa pagarināšana neietekmē valsts un pašvaldību budžetu kopējā projekta īstenošanas termiņā, ņemot vērā, ka atbalsts izglītojamajiem tiks sniegts četrus gadus, kā tas bija sākotnēji paredzēts. Minētajam grozījumam nav arī ietekmes uz 2018.gada snieguma ietvara rādītāja sasniegšanu, jo saskaņā ar projekta sniegto informāciju Izglītības un zinātnes ministrijas uzraudzības padomes 2017.gada 5.jūlija sēdē līdz 2017.gada 31.decembrim projektā plānots iesaistīt 200 vispārējās izglītības iestādes, izpildot MK noteikumu 4.1.apakšpunktā minēto iznākuma rādītāju: vispārējās izglītības iestāžu skaits, kas saņēmušas Eiropas Sociālā fonda atbalstu individuālas mācību pieejas attīstībai un ieviešanai izglītojamo kompetenču attīstībai, - 272, tai skaitā līdz 2018.gada 31.decembrim – 180. Plānots, ka noteikumu projektam būs pozitīva ietekme uz MK noteikumu 4.3.apakšpunktā minētā finanšu rādītāja izpildi, ar 2017./2018.mācību gada sākumu paredzot pedagogu iesaisti nepieciešamajā apmērā neatkarīgi no noslodzes projektā (noteikumu projekta 3.punkts) un pēc vienas vienības izmaksu metodikas apstiprināšanas – vienas vienības izmaksu metodikas piemērošanu, nodrošinot vienkāršotu atskaitīšanās procedūru projekta izmaksu attiecināšanai (noteikumu projekta 4.punkts). Turklāt noteikumu projekta 28.2.8.apakšpunkts papildināts ar precizējumu, ka pakalpojuma izmaksās var ietvert mācību tehnoloģiju iegādes vai nomas izmaksas profesionālās pilnveides pasākumu īstenošanai, ņemot vērā e-mācību vides nomas vai iegādes iespējas. Projektā ir paredzēta pedagogu profesionālās kompetences pilnveide skolas vidē, kur viens no plānotajiem pedagogu profesionālās kompetences pilnveides moduļiem ir kompetenču attīstība, izmantojot informācijas un komunikācijas tehnoloģijas rīkus. Lai nodrošinātu mūsdienīgu profesionālās pilnveides programmu īstenošanu visās profesionālajā pilnveidē iesaistītajās vispārējās izglītības iestādēs, projektā ir paredzētas divas e-klases interaktīvas vides nodrošināšanai. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Pašvaldības, vispārējās izglītības iestādes. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta pieņemšana mazinās administratīvo slogu pašvaldībām 8.3.2.2.pasākuma projekta īstenošanā:1) paredzot pedagogu un pedagoģiskā atbalsta personāla atlīdzības izmaksas segt no tiešajām izmaksām arī gadījumos, ja šis personāls ir nodarbināts projektā mazāk nekā 30 procentu apmērā no normālā darba laika;2) paredzot vienas vienības izmaksu piemērošanu pēc tās saskaņošanas ar vadošo iestādi un apstiprināšanas, pašvaldībām nav jāiesniedz izmaksu pamatojošie dokumenti, tādējādi mazinot administratīvo slogu arī Centrālajai finanšu un līgumu aģentūrai, kura saskaņā ar Ministru kabineta 2015.gada 10.februāra noteikumu Nr.77 “Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020.gada plānošanas periodā” 50.punktu pārbauda finansējuma saņēmēja iesniegto maksājuma pieprasījumu un tajā iekļauto izdevumus pamatojošo dokumentu kopijas. |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē tika nodrošināta, ievietojot informāciju par noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz elektronisko pasta adresi: pasts@izm.gov.lv, vai sniedzot viedokli klātienē. Latvijas Pašvaldību savienība 2017.gada 5.jūlijā organizēja videokonferenci, kurā pašvaldības tika informētas un aicinātas izteikt viedokli par plānotajiem grozījumiem, ko paredz noteikumu projekts.Sabiedrības pārstāvji varēs līdzdarboties noteikumu projekta izstrādē, sniedzot atzinumu un viedokli par noteikumu projektu. |
| 2. | Sabiedrības līdzdalība projekta izstrādē | Sabiedrības grupām projekta tiesiskais regulējums pēc būtības nemaina to tiesības un pienākumus. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Valsts izglītības satura centrs, pašvaldības, vispārējās izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Ņemot vērā, ka projekta īstenošanai 2016.gada 29.decembrī tika parakstīta vienošanās ar finansējuma saņēmēju un Centrālo finanšu un līgumu aģentūru (turpmāk – vienošanās), noteikumu projektā paredzētie grozījumi paredz veikt grozījumus noslēgtajā vienošanās, kā arī atbilstošus grozījumus sadarbības līgumos ar finansējuma saņēmēju un pašvaldībām. Lai nodrošinātu noteikumu projekta 1., 2., 3. un 5.punktā minēto nosacījumu piemērošanu no 2017./2018.mācību gada sākuma, projektā tos var plānot no noteikumu projekta spēkā stāšanās dienas. Papildus projektam būs veicami grozījumi noslēgtajā vienošanās un sadarbības līgumos pēc vienas vienības izmaksu metodikas izstrādes un apstiprināšanas, turpmāk paredzot pedagogu iesaistei piemērot vienas vienības izmaksu metodiku. Noteikumu projekta 4.punkts paredz, ka vienas vienības izmaksu metodiku piemēro no tās apstiprināšanas brīža. |

Iesniedzējs:

Izglītības un zinātnes ministrs K. Šadurskis

Vīza:

Valsts sekretāre L. Lejiņa

03.08.2017. 9:45

1632

K.Grundmane, 67047943

Kristine.Grundmane@izm.gov.lv